Tehumardi vennaskalmistu

Tehumardi vennaskalmistu oli Saaremaal Saaremaa vallas Tehumardi külas asunud Teises maailmasõjas hukkunute vennaskalmistu, mis oli ajaloomälestis kui "II maailmasõjas hukkunute ühishaud". 

Endise vennaskalmistu lähedal asub Tehumardi öölahingu mälestuseks püstitatud mõõgakujuline Tehumardi mälestussammas, mis avati septembris 1967 (autorid Riho Kuld, Allan Murdmaa, Matti Varik).

 Ajalugu 
Vennaskalmistu rajati 1975. aastal."Monumendi uued raamid – Tehumardi" arutelu. Eesti Kunstiakadeemia. 30. aprill 2024. Sellel paiknesid 90 betoonist alusel dolomiidist valmistatud rombikujulist plaati, millel olid välja tahutud langenu nimi ning sisseraiutud viisnurk.  

2024. aastal rahuldas sõjahaudade komisjon Saaremaa valla esitatud taotluse Tehumardi memoriaalkompleksi kuuluvate sõjahaudade avamiseks ning oletatavate säilmete ümbermatmiseks. Saaremaa vallavalitsuse seisukoht oli: likvideerida 90 viisnurkadega hauakivi ning haudade avamisel leitavad võimalikud säilmed matta ümber Vananõmme kalmistule.Algas Punaarmee sõdurite hauatähiste eemaldamine. err.ee, 01.07.2024. 2024. aasta juuli alguses teostati sõjahaudade avamine ning selgus, et mingit ühishauda ei leidu ja Tehumardil maetutega on arvatavasti tegemist hoopis ühe hilisema punaarmee sanitaarväeosa matmispaigaga.Tehumardil on 190 hautatähisega platsi alt välja tulnud kümmekond luustikku. err.ee, 2. juuli 2024. Vennaskalmistu alalt leiti veel hilisemalt teostatud ümbermatmisi, kus haudades paiknesid segamini inimluud. Nende ümbermatmiste kohta puuduvad igasugused dokumendid.Tehumardilt lahingus hukkunute ühishauda ei leitudki. Maaleht, 11.07.2024.

Viited

Välislingid

Kategooria:Saare maakonna kalmistud
Kategooria:Saare maakonna kultuurimälestised
Kategooria:Saaremaa vald